b'\n_START_ARTICLE_\n\xc3\x87atalh\xc3\xb6y\xc3\xbck\n_START_SECTION_\nArheologija\n_START_PARAGRAPH_\nPrvi je tu izkopaval James Mellaart leta 1958. Pozneje je vodil skupino, ki je izkopavala \xc5\xa1tiri sezone med letoma 1961 in 1965. Ta izkopavanja so odkrila, da je bil ta del Anatolije sredi\xc5\xa1\xc4\x8de napredne kulture v neolitiku. Mellaart je bil iz Tur\xc4\x8dije pregnan zaradi vpletenosti v afero Dorak, ker je objavil na\xc4\x8drte o domnevno pomembnih artefaktih iz bronaste dobe, ki so pozneje izginili._NEWLINE_Po tem \xc5\xa1kandalu je delo zastalo do leta 1993, ko se je za\xc4\x8delo raziskovanje pod vodstvom Iana Hodderja, nato pa je nadaljevala Univerza iz Cambridgea.  Te raziskave so med najbolj velikopoteznimi projekti izkopavanj. Poleg obse\xc5\xbene uporabe arheolo\xc5\xa1ke znanosti so uporabljali psiholo\xc5\xa1ke in umetni\xc5\xa1ke razlage simbolike stenskih poslikav. Hodder, nekdanji u\xc4\x8denec Mellaarta, je izbral mesto kot prvi test "resni\xc4\x8dnega sveta", njegove takratne kontroverzne teorije poprocesne arheologije._NEWLINE_Od leta 2012 vodi mednarodno skupino konservatorjev, ki prihajajo z Univerze v Cardiffu in Londonu, Ashley Morgan Lingle.\n_START_SECTION_\nKultura\n_START_PARAGRAPH_\n\xc3\x87atalh\xc3\xb6y\xc3\xbck je v celoti sestavljen iz stanovanjskih zgradb, o\xc4\x8ditno ni bilo javnih zgradb. Medtem ko so nekatere ve\xc4\x8dje precej bogato okra\xc5\xa1ene s freskami, namen teh prostorov ostaja nejasen._NEWLINE_\xc5\xa0tevilo prebivalcev v vzhodnem gri\xc4\x8du je bil ocenjen na do 10.000 ljudi, vendar se je \xc5\xa1tevilo verjetno spreminjalo. Povpre\xc4\x8dno \xc5\xa1tevilo prebivalcev naj bi bilo med 5000 do 7000. Prebivalci so \xc5\xbeiveli v hi\xc5\xa1ah, zidanih iz blata, ki so bile nagnetene skupaj. Med stanovanji, ki so bila nagnetena v satja kot labirint, ni bilo nobene pe\xc5\xa1poti ali ceste. V hi\xc5\xa1e so vstopali skozi luknje v stropu, po lestvah in stopnicah. Na strehah so bile ulice. Stropne odprtine so bile edini vir prezra\xc4\x8devanja, ki je omogo\xc4\x8dal odvod dima iz odprtega ognji\xc5\xa1\xc4\x8da in pe\xc4\x8di._NEWLINE_Vse sobe so bile \xc4\x8diste. Arheologi so na\xc5\xa1li zelo malo smeti v stavbah, nekaj so jih na\xc5\xa1li zunaj ru\xc5\xa1evin, odplake in odpadke hrane, pa tudi velike koli\xc4\x8dine lesnega pepela. Ob lepem vremenu se je veliko dnevnih dejavnosti odvijalo na strehah, ki so oblikovale trge. V poznej\xc5\xa1ih obdobjih so se pojavljajo velike komunalne pe\xc4\x8di, zgrajene na strehah. Hi\xc5\xa1e so obnavljali z delnim ru\xc5\xa1enjem in gradnjo na temelju ru\xc5\xa1evin, kar je postopamo vi\xc5\xa1alo gri\xc4\x8d. Odkrili so 18 ravni naselja._NEWLINE_\xc4\x8clove\xc5\xa1ke ostanke so na\xc5\xa1li v jamah pod tlemi in \xc5\xa1e posebej pod dimniki, znotraj pod glavnimi prostori in pod posteljami. V nekaterih primerih so bili grobovi odprti in glave odstranjene od okostja. Morda so jih uporabljali pri obredih. Nekatere lobanje so bile ometane in pobarvane z oker barvo, da bi poustvarili obraze, podobno kot na neolitskih krajih v Siriji in Jerihu._NEWLINE_Freske in figurice so na\xc5\xa1li po celotnem naselju, na notranjih in zunanjih stenah. Zna\xc4\x8dilne glinene figurice \xc5\xbeensk, predvsem sede\xc4\x8de \xc5\xbeenske, so na\xc5\xa1li v zgornjih ravneh mesta. \xc4\x8ceprav niso prepoznali nobenega templja, grobovi, freske in figurice ka\xc5\xbeejo, da so imeli ljudje \xc3\x87atalh\xc3\xb6y\xc3\xbcka religijo, bogato s simboli. Sobe, v katerih je bilo veliko teh predmetov, so bile morda sveti\xc5\xa1\xc4\x8da ali javne povr\xc5\xa1ine za sre\xc4\x8danja. Prevladujejo podobe mo\xc5\xa1kih z erekcijo, lovski prizori, rde\xc4\x8de podobe izumrlega tura (divje govedo), jelenov in jastrebi. Na stenah so bili vklesani tudi reliefi._NEWLINE_\xc5\xbdivina, predvsem govedo so bili naslikani na stenah. Slike vasi z dvema gorskima vrhovoma Hasan Dag v ozadju so pogoste na najstarej\xc5\xa1ih slojih in predstavljajo prvo krajinsko slikarstvo. Arheologi si te poslikave razli\xc4\x8dno razlagajo._NEWLINE_\xc3\x87atalh\xc3\xb6y\xc3\xbck ni imel nobenih o\xc4\x8ditnih dru\xc5\xbebenih razredov, niso na\xc5\xa1li nobene hi\xc5\xa1e z izrazitimi zna\xc4\x8dilnostmi hirearhije ali vere. Najnovej\xc5\xa1e raziskave ka\xc5\xbeejo tudi malo socialnega razlikovanja glede na spol, mo\xc5\xa1ki in \xc5\xbeenske so se enako prehranjevali in zdi se, da so imeli enak dru\xc5\xbebeni status, kar je obi\xc4\x8dajno v paleolitskih kulturah,_NEWLINE_V vi\xc5\xa1jih stopnjah nahajali\xc5\xa1\xc4\x8da postane jasno, da so ljudje \xc3\x87atalh\xc3\xb6y\xc3\xbcka poznali kmetijstvo in udoma\xc4\x8ditev \xc5\xbeivali. \xc5\xbdenske figurice so v posodah, ki so jih uporabljali za skladi\xc5\xa1\xc4\x8denje \xc5\xbeit, kot sta p\xc5\xa1enica in je\xc4\x8dmen. Domnevajo, da so figurice bo\xc5\xbeanstvo, ki varuje \xc5\xbeito. Gojili so grah, mandlje, pistacije in sadje. Ovce so \xc5\xbee bile udoma\xc4\x8dene, kar ka\xc5\xbee na za\xc4\x8detek udoma\xc4\x8ditve goveda. Vendar pa je bil lov \xc5\xa1e vedno glavni vir hrane za skupnost. Lon\xc4\x8darstvo in orodje iz obsidiana je bila velika industrija; orodje iz obsidiana so verjetno uporabljali in z njim trgovali tudi za mediteranske morske \xc5\xa1koljke in kremen iz Sirije.'